Το διαμέρισμα είναι σε πολύ κεντρικό σημείο, ταυτόχρονα όμως είναι και ήσυχο. Σε απόσταση λίγων μέτρων βρίσκονται mini market, καφέ, εστιατόρια και εμπορικά μαγαζιά. Σχεδόν περιττό να έχει κανείς το δικό του μεταφορικό μέσο, καθώς το κέντρο προσεγγίζεται με τα πόδια πολύ εύκολα. Η διαμονή ιδιαίτερα ευχάριστη, αφού το διαμέρισμα είναι καλαίσθητο, ευρύχωρο, καθαρό και προσεγμένο. Η αυτονομία της θέρμανσης, μιας και το επισκεφτήκαμε χειμώνα, όπως και το ζεστό νερό ανά πάσα στιγμή, επίσης στα "ατού" του.